Pjesma Eurovizije 2008.

**Pesma Evrovizije 2008.** je 53. takmičenje za najbolju pesmu Evrovizije, čiji je domaćin bila Srbija. Takmičenje se prvi put održavalo sa dve polufinalne večeri 20. i 22. maja 2008. i finalnom večeri 24. maja u glavnom gradu Srbije, Beogradu. Takmičenje je održano u Beogradskoj areni, jednoj od najvećih zatvorenih hala u Evropi, sa kapacitetom od preko 20.000 sedišta. Srbija je dobila pravo da organizuje takmičenje nakon pobede Marije Šerifović na Pesmi Evrovizije 2007. u Helsinkiju, Finska. Odgovorni emiter ovog takmičenja bila je Radio-televizija Srbije.

Svante Stokselius, „glava“ Evrovizije najavljivao je da će najverovatnije od 2009. Evrovizija , umesto jedne, imati dve polufinalne večeri., međutim posle pedesetog sastanka TV Komiteta Evrovizije u Veroni, prihvaćen je predlog fanova da se dve polufinalne večeri pre velikog finala održe na takmičenju 2008. godine. Nacionalni emiteri nisu bili obavezni da prenose polufinalno veče u kojem nije učestvovao njihov predstavnik.

14. septembra gradonačelnik Helsinkija predao je „Ključ Evrovizije“ Gradu Beogradu. Ova ceremonija je prvi put održana i postaće tradicija za ubuduće. Na ključu su inače ispisana imena svih gradova u kojima je Pesma Evrovizije održavana. Kozmetička kompanija Wella je „zvanični partner“ takmičenja.

U Finale su se direktno plasirale samo država domaćin i „Velika četvorka“: Francuska, Nemačka, Španija i Ujedinjeno Kraljevstvo, dok su svi ostali učesnici bili grupisani u dve polufinalne večeri. Italiji je ponuđeno da bude u „Velikoj petorki“, ali je odbila, te ne učestvuje na takmičenju.

## Vizuelni plan
RTS, odgovorni organizator Pesme Evrovizije 2008. u Beogradu, bio je objavio konkurs za kreaciju brenda Evrovizijskog takmičenja 2008 . Bina izabrana od strane RTS nosila je naziv „Sastajanje“ da bi simbolisala geografski položaj Beograda na dve evropske reke, Savi i Dunavu. Naziv je takođe ukazivao na ušće, koje se nalazi pod Kalemegdanskom tvrđavom. Prema RTS bina je predstavljala nacionalne identitete, istoriju i modernost punu simbola koji šalju univerzalnu i prepoznatljivu poruku. Bina je bila tehnički moderna sa LCD displej ekranima i imala je sve novije elektronske mogućnosti, uključujući i neke pokretne delove bine. Bila je vidljiva sa svih strana Arene i okružena TV prenosnicima. Organizatori Evrovizije iz RTS rekli su da je sav scenski materijal podešen za postavljanje u Beogradskoj areni.

## Mesto održavanja
Zbog uzavrele atmosfere u Beogradu nakon jednostranog proglašenja nezavisnosti Kosova i Metohije i „potencijalnih bezbednosnih rizika za učesnike“, Evropska unija za radiodifuziju je 22. februara 2008. održala telefonske konsultacije na visokom nivou na kojima je razmotrena mogućnost održavanja Pesme Evrovizije 2008. u drugoj državi. Šel Ekholm, menadžer Pesme Evrovizije 2007, ponudio je ispred finskog emitera YLE Helsinki kao rezervno mesto održavanja. Međutim, EUR je krajem tog dana izdala saopštenje prema kojem će takmičenje ipak biti održano u Beogradu uz punu podršku i poverenje RTS, pri čemu će RTS od Vlade Srbije pribaviti sigurnosne garancije za sve učesnike i posetioce.

## Predstavnici 2008.
Zemlje su počele sa biranjem svojih predstavnika za Pesmu Evrovizije 2008. još krajem decembra 2007. i početkom januara, dok su poslednji predstavnici zemalja bili izabrani tek početkom marta 2008. Većina država svoje predstavnike je izabrala na nacionalnim šou-programima, poput srpske Beovizije, na kojima su gledaoci odabrali predstavnike svojih država.

### Polufinale
24. januara 2008, svih 38 zemalja iz polufinala je bilo podeljeno u sledeće grupe na osnovu istorije glasanja (i država), kao i na osnovu geografskih lokacija država.

## Učesnici
Na Pesmi Evrovizije 2008 je moglo maksimalno da učestvuje 58 zemalja. Iz mnogih razloga, mnoge nisu učestvovale. Ipak, u Beogradu su se takmičile rekordne 43 zemlje u dve polufinalne i jednoj finalnoj večeri.
Azerbejdžan i San Marino su ove godine prvi put nastupile na Pesmi Evrovizije.
Austrija je objavila da neće učestvovati zbog, kako su objasnili, „blokovskog glasanja“. Italija, Monako, Slovačka i Luksemburg se nisu vratile takmičenju ni u 2008. godini. Ni neke arapske zemlje, iako članovi Evrovizije, nisu učestvovale.

### Zemlje učesnice u polufinalima
U tabeli ispod naveden je spisak učesnika dve polufinalne večeri koji su svoje pesme izveli u utorak 20. maja i četvrtak 22. maja 2008. EBU je razvrstao zemlje u dve polufinalne grupe po geografskom položaju i uobičajenom glasanju, kako bi se izbeglo blokovsko glasanje na koje se Austrija žalila.

#### Prvo polufinale

Prvo polufinale održano je 20. svibnja 2008. godine, a sudjelovalo je ukupno 19 zemalja. U ovom polufinalu su glasovale Njemačka i Španjolska. Posebna pozadina označava zemlju koju je kao desetog finalista odabrao žiri.

#### Drugo polufinale

Drugo polufinale održano je 22. svibnja 2008. godine, a sudjelovalo je ukupno 19 zemalja. U ovom su polufinalu glasovale Francuska, Srbija i Ujedinjeno Kraljevstvo. Posebna pozadina označava pjesmu koju je u finale poslao žiri.

### Finale

Finale se održalo 24. svibnja 2008. godine, a sudjelovalo je ukupno 25 zemnalja.

### Glasanje po državama

#### Ostali članovi Evrovizije
*  Alžir
*  Egipat
*  Jordan
*  Maroko
*  Tunis
*  Sirija

#### Države koje neće učestvovati
*  Austrija — Austrijska televizija (ORF), je najavila da neće učestvovati 2008 godine, zbog, kako su objasnili, „blokovskog glasanja“.
*  Liban — Tele Liban, jedini libanski član Evrovizije koji treću godinu ne učestvuje posle 2005. Prvi put kada će ponovo moći da se predstave je 2009. godina.
*  Lihtenštajn — nije član Evrovizije i nema svoju radio-televiziju pa i nema pravo učešća.
*  Monako — Tele Monte Karlo je potvrdila da neće ucestvovati 2008.
*  Slovačka — STV je skupljala budžet za povratak na takmičenje 2008, ali zbog ograničenog budžeta ipak neće učestvovati.
*  Tunis — tunižanka televizija ERTT je potvrdila da neće učestvovati na ovogodišnjem takmičenju.
*  Vatikan — Vatikanska radio-televizija prenosi isključivo religiozne i verske događaje pa kako Pesma Evrovizije to nije, ta država do daljnjeg neće učestvovati.
*  Italija, RAI nije potvrdio, ali ni demantovao povratak Italije na ovo takmičenje.
*  Luksemburg, OGAE Luxemburg će pokušati da poveća interesovanje na TV publiku, kako bi se ponovo vratio na takmičenje 2008.

## Mape

## Vanjske veze

* Zvanično mrežno mesto Pesme Evrovizije
* Radio-televizija Srbije
* OGAE Srbija

## Reference